Sé munur á uppsetningu texta hér að neðan og í PDF skjali gildir PDF skjalið . 165 / 2019 um sviðslistir . ForsetiÍslandsgjörir kunnugt : Alþingi hefur fallist á lög þessi og ég staðfest þau með samþykki mínu : Markmið og yfirstjórn . Markmið . Markmið laga þessara er að efla sviðslistir á landinu öllu , marka heildarramma fyrir málefni sviðslista og búa þeim hagstæð skilyrði . Með sviðslistum er átt við leiklist , danslist , óperuflutning , brúðuleik og skylda liststarfsemi . Ráðherra fer með yfirstjórn sviðslistamála samkvæmt lögum þessum . Þjóðleikhúsið skal stuðla að þróun sviðslista og nýsköpunar , efla íslenska leikritun , leitast við að glæða áhuga landsmanna á sviðslistum og vera til fyrirmyndar um listrænan flutning viðfangsefna á íslensku . Aðalverkefni Þjóðleikhússins er flutningur íslenskra og erlendra leikverka , jafnt eldri verka sem nýrra , og að stuðla að frumsköpun í íslenskum sviðslistum . Verkefnaval skal vera fjölbreytt og tryggt skal að á hverju leikári séu frumflutt íslensk leikverk og sett upp verk ætluð börnum og ungu fólki . Leikhúsið annast einnig fræðslu - og kynningarstarf og stendur að leikferðum innan lands og til annarra landa og því að fengnir séu til Íslands erlendir listamenn , eftir því sem aðstæður leyfa . Þjóðleikhússtjóri . Ráðherra skipar þjóðleikhússtjóra til fimm ára í senn að fenginni umsögn þjóðleikhúsráðs . Þjóðleikhússtjóri skal hafa háskólamenntun og staðgóða reynslu og þekkingu á sviðslistum og starfssviði leikhúss . Þjóðleikhússtjóri situr að jafnaði fundi þjóðleikhúsráðs . Þjóðleikhúsráð . Ráðherra skipar fimm manna þjóðleikhúsráð til fimm ára í senn . Fagfélög innan Sviðslistasambands Íslands tilnefna þrjá fulltrúa en ráðherra skipar tvo án tilnefningar og skal annar þeirra vera formaður . Varamenn skulu skipaðir á sama hátt . Ekki er heimilt að skipa sama aðalmann í þjóðleikhúsráð lengur en tvö samfelld starfstímabil . Þjóðleikhúsráð er stjórnarnefnd Þjóðleikhússins og skulu allar meiri háttar ákvarðanir um leikhúsreksturinn kynntar fyrir ráðinu . Ráðið setur sér starfsreglur þar sem nánar er kveðið á um framkvæmd starfa þess . Þjóðleikhúsráð vinnur með þjóðleikhússtjóra að langtímaáætlun um starfsemi Þjóðleikhússins . Stefna Þjóðleikhússins til þriggja ára og ársáætlun skulu lagðar fyrir þjóðleikhúsráð og ber ráðið ábyrgð á eftirliti með framkvæmd þeirra gagnvart ráðherra . Þjóðleikhúsið skal kosta kapps um samstarf við stofnanir , félög og aðra sem sinna sviðslistum með listrænan ávinning og fjölbreytni að markmiði . Leikhúsið auglýsir eftir samstarfsaðilum ár hvert og gerir formlega samstarfssamninga berist umsókn um samstarf sem er til þess fallið að ná markmiðum ákvæðisins . Leikhúsið skal eftir föngum veita leikfélögum áhugamanna lið og gera sviðslistanemendum kleift að fylgjast með leikhússtarfinu . Íslenski dansflokkurinn . Hlutverk Íslenska dansflokksins er að sýna dansverk , vera vettvangur fyrir framþróun og nýsköpun danslistar á Íslandi og glæða áhuga landsmanna á danslist . Aðalverkefni Íslenska dansflokksins eru sýningar á íslenskum og erlendum dansverkum . Verkefnaval skal vera fjölbreytt og tryggt skal að á dagskrá hvers starfsárs séu íslensk dansverk . Skipa má listdansstjóra að nýju til fimm ára en eigi oftar . Listdansstjóri stýrir starfsemi og rekstri Íslenska dansflokksins og markar listræna stefnu hans . Hann ræður aðra starfsmenn flokksins og er í fyrirsvari fyrir hann . Listdansráð . Ráðherra skipar þriggja manna listdansráð Íslenska dansflokksins til fimm ára í senn . Fagfélög innan Sviðslistasambands Íslands tilnefna tvo fulltrúa en ráðherra skipar einn án tilnefningar og skal hann vera formaður . Ráðið setur sér starfsreglur . Íslenski dansflokkurinn skal kosta kapps um samstarf við stofnanir , félög og aðra sem sinna danslist með listrænan ávinning og fjölbreytni að markmiði . Dansflokkurinn auglýsir eftir samstarfsaðilum ár hvert og gerir formlega samstarfssamninga berist umsókn um samstarf sem er til þess fallið að ná markmiðum ákvæðisins . Sviðslistaráð . Ráðherra skipar þriggja manna sviðslistaráð til þriggja ára í senn . Fagfélög innan Sviðslistasambands Íslands tilnefna tvo fulltrúa í ráðið en ráðherra skipar einn fulltrúa án tilnefningar og skal hann vera formaður . Varamenn skulu skipaðir á sama hátt . Óheimilt er að skipa sama aðalmann í sviðslistaráð lengur en tvö samfelld starfstímabil . Hlutverk sitt rækir sviðslistaráð m.a. með því að : veita umsögn um þau mál sem ráðherra vísar til þess , gera tillögu til ráðherra um stefnu og helstu áherslur í starfi sviðslistasjóðs til þriggja ára í senn , gera tillögu til ráðherra um úthlutunarreglur sviðslistasjóðs , og úthluta árlega styrkjum úr sviðslistasjóði . Sviðslistasjóður . Hlutverk sviðslistasjóðs er að efla íslenskar sviðslistir og standa straum af öðrum verkefnum sem falla undir hlutverk og starfsemi á sviði sviðslista með úthlutun fjár úr sjóðnum til atvinnuhópa . Þóknun fulltrúa í sviðslistaráði og annar kostnaður af starfsemi ráðsins greiðist úr ríkissjóði . Ákvarðanir sviðslistaráðs eru endanlegar á stjórnsýslustigi og sæta ekki kæru til ráðherra . Kynningarmiðstöð sviðslista . Ráðherra skal setja á fót kynningarmiðstöð sviðslista til að kynna íslenskar sviðslistir hér á landi og erlendis og efla alþjóðlegt samstarf íslenskra sviðslistamanna og stofnana . Ráðherra skal skapa grundvöll fyrir óperuflutningi og stuðla þannig að því að glæða áhuga landsmanna á óperum . Í því skyni er ráðherra heimilt að styðja sérstaklega við óperustarfsemi og gera fyrir hönd ríkissjóðs tímabundinn samning við lögaðila um fjárstuðning . Ráðherra er heimilt að setja í reglugerð nánari ákvæði um framkvæmd þessara laga í heild eða einstakra kafla þeirra , m.a. um starfsemi Þjóðleikhússins , Íslenska dansflokksins og kynningarmiðstöðvar sviðslista . Þrátt fyrir ákvæði 21. gr. er ráðherra heimilt að undirbúa gildistöku laga þessara fyrir 1. júlí 2020 , m.a. með því að óska eftir tilnefningum og skipa þjóðleikhúsráð , sbr. 5. gr. , listdansráð , sbr. 12. gr. , og sviðslistaráð , sbr. 15. gr . Ákvæði 5. gr. reglna um starfsemi Íslenska dansflokksins , nr. 14 / 2002 , um starfslok listdansara skulu tímabundið halda gildi sínu þrátt fyrir gildistöku laga þessara uns kveðið hefur verið á um starfslok listdansara í kjarasamningi stéttarfélags þeirra og ríkisins . Þrátt fyrir ákvæði 21. gr. skal ráðherra fyrir 1. júlí 2020 skipa nefnd sem falið verður að gera tillögur um stofnun þjóðaróperu . Nefndin skal skila ráðherra tillögum sínum eigi síðar en í árslok 2020 .